Ecfrasă la mucenicia prea slăvitei muceniţe Eufimia 
(1 liulie /16 septembrie) 


Sfânta mare muceniţă Eufimia (ţ 304) - “Sfânta dogmei ortodoxe” (1 liulie /16 
septembrie): 


https://www.academia.edu/43722510/Sf% C3% A2nta_mare_muceni %o C5% A3 % C4% 83_E 
ufimia_304_Sf% C3% A2nta_dogmei_ortodoxe_1liulie_16_septembrie 


https://archive.org/details/sf.-eufimia 
https://www.slideshare.net/steaemy1/sf-eufimia-238652893 


Sie sie e 


Materiale despre Sfânta mare muceniţă Eufimia: 


https://findependent.academia.edu/emystea/Sf-muc-Eufimia 
https://archive.org/details/Esteaemy?query=eufimia 


https://www.slideshare.net/steaemy1/search_my_uploads?type=&new=&g=Eufimia 

Nu de mult, bărbaţi, aveam în mâini pe renumitul Demostene, cuvântarea aceea a 
lui Demostene, în care aruncă aspre aprecieri asupra lui Eschine. După ce am citit 
mult timp şi-mi obosise mintea, aveam nevoie de recreaţie şi de plimbare ca să-mi 
odihnesc puţin sufletul. 


Am ieşit deci din cameră şi după ce m-am plimbat puţin cu nişte cunoscuţi prin 
piaţă, am ajuns în o biserică a lui Dumnezeu în dorinţa de a mă ruga în linişte. 
După ce m-am rugat, am trecut prin unul din portice; acolo am văzut o pictură, a 
cărei scenă m-a captivat complet. Ai putea să spui că este capodopera lui Eufranor 
sau a unuia din pictorii cei vechi, care au înălţat arta picturii la cea mai mare putere 
de expresie, lucrând tablouri aproape însuflețite. 


Haide deci dacă vrei - căci am vreme acum de povestit să-ţi descriu pictura. Căci 
negreşit noi copiii muzelor nu avem culori mai proaste decât pictorii. 


O femeie sfântă, o tânără fecioară, şi-a afierosit fecioria lui Dumnezeu. Numele ei 
Eufimia. Mai demult, când tiranul prigonea pe creştini, fecioară a ales de bună voie 
mai bine moartea. Cetăţenii şi partasli religiei creştine, pentru care ea a murit, 
admirandu-o ca pe o fecioară curajoasă şi sfântă în acelaşi timp, i-au zidit aproape 
de biserică un mormânt, în care au aşezat sicriul. 


In cinstea ei creştinii au o sărbătoare anuală şi fac prăznuire nouă şi obştească. 
Preoţii tainelor lui Dumnezeu cinstesc totdeauna amintirea ei prin cuvântări şi 
învaţă cu multă râvnă pe poporul adunat cum s-a sfârşit lupta răbdăru fecioarei. 


Iar un pictor, credincios şi el, a pictat pe pânză, prin artă, după putere, toată istoria 
muceniciei sale, şi a atârnat tabloul la vedere lângă mormânt. 


Subiectul acestei capodopere este următorul. Pe un tron înalt stă judecătorul; el se 
uită la fecioară cu priviri aspre şi duşmănoase. Arta, când vrea, face ca mânia să 
capete expresie şi prin materie neînsuflețită. Alături stau funcționari judecătorului 
şi mulți soldaţi; cei dintâi ţin în mâini tăblițe şi creioane pentru a scrie dezbaterile 
procesului. Unul din ei, întinzându-şi mâna după ceară, priveşte ţintă la acuzată; 
este întors cu faţa spre ea şi-i porunceşte oarecum să vorbească, mai tare, pentru ca 
nu cumva neauzind bine să scrie lucruri greşite şi vrednice de reproş. Fecioara era 
îmbrăcată într-o haină neagră; haina sa arată credinţa ei. Pictorul a zugrăvit-o 
frumoasă la chip; dar după părerea mea prin frumuseţea chipului ei arată că este 

înfrumuseţată, cu virtuți. Doi soldați o târăsc înaintea judecătorului; unul o trage 
din faţă, iar altul o împinge de la spate. Starea sufletească a fecioarei este un 
amestec de ruşine şi curaj. Priveşte la pământ, ca şi cum s-ar ruşina de privirile 
bărbaţilor, dar stă netulburată, fără să simtă vreo teamă în faţa luptei. 


Altă dată, când priveam tablourile altor pictori, admiram arta prin care pictorul a 
pictat drama acelei femei Colhida: aceasta avea să-şi aducă pe fii ei spre a fi tăiaţi 
cu sabia; chipul său exprima şi durere şi mânie; un ochi înfăţişează mânia, iar 
celălalt ingrijiorarea şi temerea mamei (Este vorba de o pictură a lui Timomac, de 
frumoasă reprezentare a Medeii. Cf. Aime puech, Histoire de la litterature grecque 
chretienne, Paris 1930, Tome III, 9 607). 


Dar acum, mi-am mutat admiraţia de la acel tablou la această pictură. Admir mult 
pe pictorul tabloului că a combinat mai bine stările sufleteşti ale fecioarei decât 
culorile, că a dat la iveală deodată şi ruşinea şi curajul, afecţiuni potrivnice prin 
natura una alteia. 


Într-o scenă următoare a picturii, câţiva călăi, goi, acoperiţi numai cu tunici scurte, 
îşi începuseră lucrul. Unul a apucat capul fecioarei şi-l trăgea pe spate, şi oferea 
celuilalt spre pedeapsă chipul frumos al fecioarei; acesta, stând înaintea ei, îi 
smulgea dinţii. Uneltele de pedeapsă erau: ciocanul şi burghiul. Scena aceasta mă 
face să lăcrimez şi durerea îmi întrerupe cuvântul. Atât de puternic a pictat picto- 
rul picăturile de sânge, încât ai spune că curg cu adevărat din buze şi ai pleca 
plângând. După aceasta vine scena închisorii. Aici iarăşi, curata fecioară stă 
singură, îmbrăcată în hainele ei sumbre, cu mâinile întinse spre cer, invocând pe 
Dumnezeu să o ajute în suferinţe. În timp ce se roagă se vede deasupra capului ei 
semnul căruia se închină creştinii şi pe care şi-l fac, iar după interpretarea mea 
simbol al patimii ce avea s-o sufere. 


Într-o scenă alăturată pictorul a aprins un foc mare, strălucitor prin culoarea roşie, 
care materializează flacăra. Fecioara stă în mijloc cu mâinile întinse spre cer, fără 
să poarte urmă de suferință pe chipul ei; dimpotrivă e veselă că pleacă spre viaţa 
cea netrupească şi fericită. Aici s-a oprit mâna pictorului, aici îmi opresc şi eu 
cuvântul. 


Este timpul ca şi tu, dacă vrei, să vezi această pictură spre a-ţi da seama dacă nu 
cumva sunt departe de a o fi descris exact. 


Extras din cartea: Asterie al Amasiei, “Omilii şi predici“, Editura Institutului 
Biblic şi de Misiune Ortodoxă, Bucureşti, 2008 


seek 
Sfântul Asterie al Amasiei - Omilii şi Predici (1946): 


https://www.academia.edu/44196874/St% C3% A2ntul_Asterie_al_Amasiei_Omilii_% C5% 


9Fi Predici 1946 


https://www.slideshare.net/steaemy 1/sf-asterie-al-amasiei-omilii-si- 

